﻿O binecuvântare scurtă 
De atâția ani aud de la Avva al meu, Ierom Valerian atunci când 
ne despărțeam sau îmi răspundea la vreun mesaj : ”Domnul !”. 
 Sigur că știu foarte semnificația acestui minunat cuvânt,dar așa 
ca orice mirean, nesătul de binecuvântări, îmi doresc întodeauna 
mai mult, mai multe cuvinte,mai multe întăriri duhovnicești. 
Citind de curând o carte minunată scrisă de Arhim.Hieroteos 
Vlachos: O noapte în pustia Sfântului munte, găsesc acolo o 
întâmplare pe care doresc să v-o împărtășesc și vouă iubiți frați și 
surori. 
 ”…Din când în când se putea auzi sunetul unor bubuituri 
înfundate. Mergând, am ajuns la o căsuță, unde am zărit un 
pusnic care încerca să spargă o piatră. 
-         Binecuvântează, Gheron, am spus. 
-         Domnul să te binecuvinteze, mi-a răspuns. 
 Acesta este salutul la Muntele Asthos. Când ceri binecuvântare, 
îți răspund : ”Domnul (să te binecuvinteze)”. Cunosc foarte bine 
importanța lui Hristos pentru viața duhovnicească. Își cunosc, de 
asemenea propriile slăbiciuni. Domnul este dorirea lor și locuința 
lor adevărată. Îi repetă foarte des numele pentru că trăiesc în 
prezența Lui. El este Cel ce ”doarme cu ei, se trezește cu ei, le 
îndulcește și le încântă inima prin mângâierea Sfântului Duh”. 
-         Ce faci acolo Gheron ? 
 -    Încerc, fiule, să sparg bolovanul acesta ca să fac un mic 
rezervor, să adun apa de ploaie, pentru a putea bea puțin. Anul 
trecut am suferit mult de sete. 
-         Dar este o muncă foarte grea! Cu atât mai mult fără unelte 
potrivite. 
-                  Ce pot face? Trupul are nevoie de apă. Vino în chilie, să o 
binecuvintezi pentru mine. 
Eu, să binecuvintez chilia celui binecuvântat, m-am gândit! 
Necurățitul să sfințească pe cel curat!. 
 Am intrat în chilie încet,cu mare grijă.În chilia unui pusnic intri 
cu teamă,ca întrun loc de taină.Era murdar, neîngrijit.Dar aceste 
sunt lucruri fără importanță pentru atletul lui Hristos.Cum să 
găsești timp pentru un astfel de lucru? Mi-a adus apă și puțin 
rahat, semne ale dragostei lui. Întradevăr, în pustia aceea înțelegi 
dragostea curată și sinceră. Întreaga inimă a monahului se 
regăsește pe tava aceea mică cu puțină apă și dulceață! El îți 
dăruiește totul. 
-         Ai venit din lume? 
-         Da. 
-         Cum este acolo? 
 Aceasta este întrebarea obișnuită pe care o auzi la Athos. De 
această dată, totuși, este de mare importanță. Asta pentru că cel 
ce a întrebat  a lăsat lumea, ce se îndreaptă spre distrugere, acum 
cincizeci de ani și nu s-a mai întors. Deci , pusnicul știe foarte bine 
ce înseamnă ”lumea”. Este zidirea lui Dumnezeu dar în același 
timp devine înșelătoria celui rău. Nu l-a înșelat diavolul pe Adam 
folosind lucrarea mâinilor Lui? Câți dintre noi nu pățesc la fel ?. 
-         Lumea,Gheron, s-a îndepărtat de Dumnezeu.Nu-și mai 
amintește de El, nici nu mai trăiește după poruncile Lui. Bisericile 
sunt goale, în schimb toate locurile diavolului sunt pline.Oamenii 
și-au părăsit duhovnicii și au umplut spitalele de boli mintale. 
Slujbele lor le aduc numai neliniște și toate grijile lor sunt lumești. 
Azi avem alegeri, mâine guvernul cade, poimâine mitinguri. 
Citesc doar ziare și sunt indiferenți față de Scriptură. Ore întregi 
urmăresc filme inspirate de diavol, care îi adorm, și nu învață din 
Viețile Sfinților... 
-         O lumea asta nefericită, a răspuns pustnicul. E condusă de 
către diavol. Zilnic aduce lucruri și întâmplări ca să alunge 
amintirea lui Hristos din mintea oamenilor. Îi face să nu se mai 
uite la ei înșiși și să nu le mai pese de mizeria lor interioară. Îi face 
mai interesați de alții de cât de ei înșiși. Aceasta este fuga de la 
Dumnezeu și teama despre care am vorbit mai devreme. Adam  a 
păcătuit, s-a ascuns, a fugit de la  Dumnezeu și apoi a urmat toate 
suferințele. Același lucru îl fac și oamenii. Mă rog fierbinte pentru 
mîntuirea întregii lumi, ”Doamne Iisuse Hristoase,ai milă de mine 
și de lumea Ta”. Toată noaptea mă rog ca Dumnezeu să-și arate 
mila Sa către lume. 
Aceasta este menirea noastră în aceste vremuri tulburi. Sorții cad 
asupra noastră să devenim martiri. 
De câte ori vizitez Athosul auzi felul acesta de înțelepciune la 
fiecare pas.I-am mulțumit, am cerut binecuvântare. 
Domnul ! 
 Pe 2 Iulie ne-am întâlnit cei care încă își mai aduc aminte de 
Ierom.Ghelasie Gheorghe de la Frăsinei, și după terminarea 
slujbei și a mesei de la mănăstire, Avva Valerian ne-a invitat în 
fața mormântului Ierom.Ghelasie, să-i citim acatistul, am rămas 
foarte puțini iar Avva s-a uitat în jur și i s-a părut că este puțină 
lume(ceea ce era adevarat, vreo 10-12 bărbați)și a întrebat așa 
mai mult pentru sine : 
-         Dar unde sunteți? 
Noi eram în spatele părintelui și cineva dintre noi a spus cu voce 
tare : 
” Aici sunt plăieșii Tăi, Măria Ta.. Ghelasie ”. 
Iar Avva a spus încet...Domnul! 
Iulie 15 București. 
Va rog ,daca aveti vreo impresie fata de acest material  sa imi faceti cunoscut. 
Multumesc. 
 
